2. ΝΟΜΟΣ 5806 της 27/29 Σεπτ. 1933 Περί τροποποιήσεως και συμπληρώσεως του ν. 5693 περί επιβολής ελέγχου κλπ. Άρθρ.1.-1.Από της ισχύος του παρόντος νόμου δύναται δια Διαταγμάτων, προτάσει του υπουργού της Γεωργίας εκδιδομένων, να απαγορεύηται η εξαγωγή ελληνικών γεωργικών προϊόντων (νωπών οπωρών και λαχανικών, ξηρών σύκων και γενικώς  ξηρών καρπών, βρωσίμων ελαιών, ελαιολάδου, μέλιτος), άνευ προηγουμένου ελέγχου της ποιότητος και γνησιότητος αυτών, ήτις πιστοποιείται δια της επικολλήσεως επί του περιέχοντος περιβλήματος του κιβωτίου κρατικού σήματος εξαγωγής ή απλώς χορηγήσεως πιστοποιητικού ελέγχου. 2.Η ανωτέρω απαγόρευσις δύναται να επιβάλληται επί όλων ή και ωρισμένων ποιοτήτων των ως άνω εξαγομένων προϊόντων της, ακόμη δε και να περιορίζηται κατά χώρας. 3.Δι’ ομοίων Διαταγμάτων δύναται επίσης να απαγορεύηται η εξαγωγή και άλλων γεωργικών προϊόντων εις το εξωτερικόν, καθ’ ανωτέρω ορίζεται. 4.Τα επικολλώμενα κρατικά σήματα δύναται να είναι διάφορα, οριζόμενα δι’ αποφάσεων του υπουργού της Γεωργίας, δημοσιευομένων εις την Εφημερίδα της Κυβερνήσεως. 5.Το άρθρον 1 του νόμου 5693 καταργείται. Άρθρ.2.-1.Δια την επιστημονική μελέτην και έρευναν όλων των ζητημάτων των σχετικών με την διατήρησιν και επεξεργασίαν των γεωργικών μας προϊόντων, την τυποποίησιν αυτών και την μελέτην των προσφορωτέρων τρόπων ελέγχου κατά την εξαγωγήν αυτών εις το εξωτερικόν συνιστάται εν Αθήναις (εργαστήριον) ερεύνης γεωργικής τεχνολογίας. 2.Δια την κατεύθυνσιν των εργασιών του εργαστηρίου γεωργικής τεχνολογίας συνιστάται επιτροπή εκ του διευθυντού γεωργίας, τμηματάρχου γεωργικής οικονομίας και διευθυντού αυτού, ως τελευταίου οριζομένου ενός ανωτέρου υπαλλήλου του Υπουργείου της Γεωργίας, έχοντος δίπλωμα ανωτέρας γεωπονικής σχολής, πανεπιστημιακήν ειδίκευσιν και σοβαράς επιστημονικάς εργασίας εις τον κλάδον της γεωργικής τεχνολογίας. Το άνω εργαστήριον εθεωρήθη Σταθμός Ερεύνης και υπήχθη εις τας γενικάς περί τούτων διατάξεις, δια του άρθρου 29 Α.Ν. 574/1937 (τόμ. 16). (Αντί της σελ. 223) Σελ. 223 (α) 235-069 ΄Ελεγχος εξεγομένων γεωργικών προϊόντων 11.Ε.δ.1-2 Άρθρ.3.-1.Δια τας δαπάνας της λειτουργίας  του       εργαστηρίου      γεωργικής         τεχνολογίας χορηγείται κατ’ έτος μέρος των δια την υπηρεσίαν της εξαγωγής χορηγουμένων πιστώσεων εκ του προϋπολογισμού του Υπουργείου Γεωργίας. 2.Αι δαπάναι της εφαρμογής του κρατικού σήματος βαρύνουν τους εξαγωγείς και καθορίζονται εκάστοτες δι’ αποφάσεως του υπουργού της Γεωργίας. 